කෙසේ වෙතත්, මාතර හිරු වාර්තාකරු ජයාවික්‍රම සුරේන්ද්‍ර සඳහන් කළේ නගරයේ සියලු පාසල්වල වැඩකටයුතු සාමාන්‍ය පරිදි සිදුවන බවයි.මේ අතර, වර්ජනය හේතුවෙන් වතුරකයේ සියලූ පාසල්වල කටයුතුවලට බාධා එල්ල වී ඇති බවයි හැටන් හිරු වාර්තාකරු රංජිත් රාජපක්ෂ සඳහන් කළේ.එමෙන්ම, උතුරුමැද පළාතේ ද පාසල් රැසක අධ්‍යයන කටයුතුවලට වර්ජනය හේතුවෙන් බාධා එල්ල වී තිඛෙනවා.මෙම වර්ජනයට එක්ව සිටින වෘත්තීය සමිතියක් වන ලංකා ගුරු සේවා සංගමයේ ප්‍රධාන ලේකම් මහින්ද ජයසිංහ සඳහන් කළේ වර්ජනය හේතුවෙන් සිසුන්ට සහ දෙමාපියන්ට සිදුවූ අපහසුතා සම්බන්ධයෙන් කණගාටුව පළ කරන බවයි.මේ අතර, ගුරු - විදුහල්පති වෘත්තීය සමිති කිහිපයක් මේ වනවිට කොටුව දුම්රියපොල ඉදිරිපිට විරෝධතාවක නිරත වනවා.කෙසේ වෙතත්, අධ්‍යාපන අමාත්‍යාංශය නිවේදනයක් නිකුත් කරමින් සඳහන් කළේ පටු දේශපාලන අරමුණු ඉටු කර ගැනීම සඳහා ගුරුවරුන් සහ විදුහල්පතිවරුන් දඩමීමා කරගෙන වෘත්තීය සංගම් මෙම වර්ජනය ක්‍රියාත්මක කර ඇති බවයි.